Laurent Pierre

De Laurent Pierre, gebuer den 19. Juni 1972 zu Esch-Uelzecht, ass e lëtzebuergesche Saxophonist, Klarinettist, Flüttist, Bandleader a Komponist. Zënter 1995 spillt hie Saxophon, Flütt a Klarinett am Luxembourg Jazz Orchestra. 2011 huet hie säin eegene Quintett gegrënnt, de Laurent Pierre 5tet.

Hien huet säi Secondaire am Escher Jongelycée  (1984-1991) gemaach a schafft am ëffentleche Secteur.

Hien huet mat 10 Joer ugefaange Saxophon ze spillen an huet seng musikalesch Ausbildung am Conservatoire zu Esch-Uelzecht, an der Museksschoul zu Péiteng an am Conservatoire vun der Stad Lëtzebuerg gemaach. Nieft verschiddene Workshoppen an der Belsch an an Däitschland, war hien an en ettleche Meeschterklassen z. B. beim Jiggs Wigham, Rick Keller a Peter Herbolzheimer, fir der nëmmen e puer ze nennen. 

De Laurent Pierre spillt des Weideren a follgende Museksformatiounen:
Laurent Pierre 5tet / 4tet / Trio
Jazzophones (Saxophonquartett)
Olio Galanti a saï Zilvester Orchester
Harmonie municipale de Mondercange
The 3 Tenors
The Grund-Club Horn Section
Kinga Rose Band

Laurent Pierre 5tet
De Laurent Pierre 5tet den 10. Juni 2025 an der Liquid Bar an der Stad Lëtzebuerg. V.l.n.r.: Michel Mootz, Melvin Burger, Luca Sales, Laurent Pierre a Laurent Peckels. Concert organiséiert vu Bluebird Music ASBL.

De Laurent Pierre Quintett gouf 2011 gegrënnt an huet säi Sëtz zu Biergem.
Museker
Laurent Pierre (Saxophon)
Melvin Burger (Trompett)
Luca Sales (Piano)
Laurent Peckels (Kontrabass)
Michel Mootz (Schlogezei)

Discographie
Laurent Pierre 5tet
2022. Time to Relax. Album, CD. Laurent Pierre 5tet. Ouni Label. Ouni Katalognummer.

Kuckt och
Lëscht vu lëtzebuergesche Museker
 Um Spaweck 
 Websäit vum Laurent Pierre

Kategorie:Lëtzebuergesch Jazzmuseker
Kategorie:Gebuer 1972
Kategorie:Lëtzebuergesch Saxophonisten
Kategorie:Lëtzebuergesch Komponisten